**ELŐTERJESZTÉS**

**Szombathely Megyei Jogú Város Közgyűlésének 2018. június 25-i ülésére**

**Javaslat a Késmárk utcai teniszcentrum fejlesztésével kapcsolatos döntés meghozatalára**

A Közgyűlés az 5/2018. (II. 15.) Kgy. sz. határozatával támogatta a Modern Városok Program keretében megvalósuló Késmárk utcai teniszcentrum fejlesztésére vonatkozó tervek elkészítését. A projekttel kapcsolatos engedélyezési szintű tervek elkészültek, amelyek a tervező, Miklós Róbert által bemutatásra kerülnek a 2018. június 25-i közgyűlésen.

Tájékoztatom a Tisztelt Közgyűlést, hogy fejlesztéssel kapcsolatos vázlattervek – 2018. április 18-án – bemutatásra kerültek a Markusovszky Kórház vezetői, a Haladás VSE-Viktória FC vezetői, valamint a Szombathelyi Sportközpont és Sportiskola Nonprofit Kft. vezetője részére is. Minden érintett támogatta a fejlesztéssel kapcsolatos elképzeléseket.

A tervezési folyamatba bevontuk a teniszcentrum jelenlegi üzemeltetőjét. A Makanoi PSP Bt. ügyvezetője, Szabó Péter tájékoztatása alapján a fejlesztés során kialakuló plusz költségek kompenzálhatóak lesznek verseny rendezésekkel, ezáltal támogatói, szponzori körök bevonásával szert lehet tenni többletbevételre.

Az előterjesztés mellékletét képezik a Késmárk utcai teniszcentrum fejlesztésére vonatkozó engedélyezési szintű tervek, amelyek - terjedelmükre tekintettel - csak elektronikusan kerülnek megküldésre.

Elérhetőségük: www.szombathely.hu/kozgyules/e-kozgyules/2018/

Kérem a Tisztelt Közgyűlést, hogy a terveket megtekinteni és megtárgyalni, valamint a határozati javaslatot elfogadni szíveskedjék.

**Szombathely, 2018. június „ ”**

 **/: Dr. Puskás Tivadar :/**

**Határozati javaslat**

**……../2018. (VI. 25.) Kgy. sz. határozat**

Szombathely Megyei Jogú Város Közgyűlése megtárgyalta a „Javaslat a Késmárk utcai teniszcentrum fejlesztésével kapcsolatos döntés meghozatalára” című előterjesztést.

A Közgyűlés megismerte a Késmárk utcai teniszcentrum fejlesztésére vonatkozó engedélyezési szintű terveket, azt elfogadja és felhatalmazza a Polgármestert, hogy a tervdokumentáció engedélyező hatósághoz történő benyújtásáról gondoskodjon.

**Felelős:**  Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

Szakály Szabolcs, a Városfejlesztési Kabinet vezetője)

**Határidő:** azonnal